**Питање 1**

Прегледом конкурсне документације за јавну набавку добара мале вредности ТОНЕРИ ЈНМВ 115/2015, на страни 3, тачка 1, у врстама добара који се нуде сте навели :

Врста добара: Персонални рачунари  
  
Како је у питању набавка тонера молили бисмо Вас да нам појасните да ли је дошло до евентуалне штампарске грешке?

**Одговор 1**

У питању је техничка грешка. Извршена је измена конкурсне документације.  
  
**Питање 2.**

У јавном позиву сте навели да је рок за предају конкурсне документације 13.11.2015. до 13:30 h .  
Такође у јавном позиву сте навели да је јавно отварање понуда истог дана 13.11.2015. у 13:30 h.  
У конкурсној документацији на страни 7 од 31 сте такође навели да је рок за предају понуда до 13.11.2015. до 13:30 h.

Нигде није наведено у конкурсној документацији који је термин јавног отварања понуда. Да ли је дошло до штампарске грешке или је исто време и за достављање понуде и за отварање понуда?

**Одговор 2.**

У јавном позиву објављеном 05.11.2015. године било је наведено да је рок за предају конкурсне документације 13.11.2015. до 13:30 h, а јавно отварање понуда истог дана 13.11.2015. у 13:30 h.

У складу са чланим 63. став 5. ЗЈН, због измене конкурсне документације која је извршена 09.11.2015. године, Наручилац је понуђаче обавестио о продужетку рока за подношење понуда и навео време и место отварања понуда.

**Питање 3.**

За ЈНМВ 115/2015 ТОНЕРИ, као додатни услов дефинишете следеће:  
2) Додатни услови за понуђача одређени у складу са чл. 76. ЗЈН - Доказ:  
Потврда (ауторизације, изјаве, МАF) произвођача Canon, Lexmark и HP или локалне канцеларије произвођача у Републици Србији да је понуђач овлашћен за продају понуђених тонера, издате после објављивања позива за јавну набавку, на меморандуму произвођача са печатом и потписом овлашћеног лица произвођача/локалне канцеларије у Републици Србији..

Овим додатним условима прекршили сте члан 76.став 6. ЗЈН.  
Наручилац је прекршио члан 76. став 6 ЗЈН тиме што је одредио елиминишући и дискриминаторни услов тиме што у додатним условима тражи доставу овлашћења за тачно наведену набавку на име наручиоца. Члан 76. став 6 јасно каже да “Наручилац одређује услове за учешће у поступку тако да ти услови не дискриминишу понуђаче и да су у логичкој вези са предметом јавне набавке”

**Одговор 3.**

Наручилац приликом израде конкурсне документације није имао намеру да понуђаче ставља у неравноправан положај, нити да их дискриминише.

Наручилац је извршио измену конкурсне документације, уважавајући примедбу да се понуђачи на легалан начин могу снабдевати оригиналним добрима преко различитих дистрибутивних канала

**Питање 4.**

Молимо да нам потврдите да су предмет набавке оригинална добра, произведена од произвођача опреме.

**Одговор 4.**

Предметна формулација, на начин на који је наведена, је била садржана у додатним условима из члана 76. став 2, који су брисани изменом конкурсне документације.

Наручилац остаје при захтеву да "Понуђени тонери морају бити оригинални, нови, некоришћени." који је наведен у техничкој спецификацији.

**Питање 5.**

Обзиром на обрисане захтеве из документације, молимо Вас да потврдите да и даље захтевате искључиво оригинална добра произведена од произвођача опреме.

**Одговор 5.**

За наручиоца су прихватљиви искључиво оригинални тонери произведени од произвођача опреме.

За наручиоца нису прихватљиви тонери произведени од стране трећих лица

**Питање 6.**

Пошто се траже искључиво оригинални тонери а не постоји ауторизација или потврда од произвођача опреме локалне канцеларије да ли евентуални понуђачи треба да донесу узорке оригиналних тонераа на отварање понуда у оквиру јавне набавке тонери 115/2015, како би се доказала озбиљност и добављача и наручиоца.

**Одговор 6.**

Наручилац није у конкурсној документацији захтевао да понуђачи на отварање понуда доставе оригиналне тонере и без претходне измене конкурсне документације не може накнадно истицати наведени захтев.

**Питање 7.**

Да ли је потребно да понуђачи доставе потврде произвођача опреме за коју се тонери набављају да су понуђени тонери оригинални производ произвођача опреме за наше тржиште, како би се заштитили од фалсификата којима је тржиште преплављено, као и од тонера који нису намењени нашем тржишту?

**Одговор 7.**

Наручилац није у конкурсној документацији захтевао да понуђачи доставе потврде произвођача опреме за коју се тонери набављају да су понуђени тонери оригинални производ произвођача опреме за наше тржиште и без претходне измене конкурсне документације не може накнадно истицати наведени захтев.

**Питање 8.**

Из одговора на постављено питање број 7 се не може разазнати да ли ће доћи до измене конкурсне документације или не како би се приликом отварања понуде утврдило да ли су понуђени тонери заиста оригинал,за наше тржиште или фалсификат.

Молили бисмо Вас да нас обавестите да ли ће доћи до измене конкурсне документације и да ли ће се истицати наведени захтев?

**Одговор 8.**

На питање 7. Наручилац је одговорио да према одредбама Закона о јавним набавкама Наручилац не може понуђачима постављати захтеве који нису наведени у конкурсној документацији, осим у случају да изврши измену конкурсне документације.

Наведени одговор је начелног карактера и не садржи имплицитно опредељење наручилиоца.